Antonio Barreca

Antonio Barreca (lahir 18 Mac 1995) merupakan pemain bola sepak profesional Itali yang beraksi di posisi pertahanan untuk kelab Serie A, Genoa secara pinjaman dari Monaco.

 Kerjaya kelab 

Kerjaya awal
Beliau merupakan pemain akademi belia Torino dengan beraksi untuk setiap peringkat umur sehingga beliau menyertai pasukan Primavera. Pada musim 2013–14, beliau membawa pasukannya melangkah ke perlawanan akhir Campionato Primavera sebelum mereka tewas kepada Chievo menerusi penentuan penalti. Apabila masalah kecederaan telah melandap pemain-pemain skuad senior Torino pada musim itu, beliau kadang-kala telah dipanggil untuk menyertai skuad utama oleh jurulatih Giampiero Ventura.

Cittadella dan Cagliari
Pada musim pertama dalam kariernya, Barreca telah dipinjamkan ke kelab Serie B, Cittadella. Beliau melakukan penampilan pertamanya bersama kelab itu pada aksi pusingan ketiga Coppa Italia dengan kekalahan 4–1 kepada Sassuolo. Barreca menjaringkan gol pertamanya di Serie B pada 15 November 2014 pada aksi menentang Carpi yang berakhir dengan kekalahan 5-2.

Pada 17 Jun 2015, beliau telah dipinjamkan ke Cagliari bersama klausa pelepasan dan klausa pembelian balik oleh Torino. Beliau melakukan penampilan sulungnya untuk Sardi semasa menentang Novara. Beliau seterusnya melakukan 15 penampilan bersama Cagliari yang dikendalikan oleh Massimo Rastelli menyaksikan pasukannya berjaya menjuarai Serie B sekali gus mendapat tempat ke Serie A buat musim depan. Pada 26 Jun 2016, kontrak Barreca telah diperbaharui oleh pihak kelab Torino.

Torino
Beliau melakukan penampilan sulungnya untuk Torino pada 13 Ogos 2016 pada pusingan ketiga Coppa Italia menewaskan Pro Vercelli 4-1. Pada 18 September iaitu semasa beliau berusia 21 tahun, beliau melakukan penampilan pertamanya di Serie A dengan menjadi pemain gantian menggantikan Christian Molinaro pada separuh masa pertama permainan menentang Empoli. Pada Disember 2016, beliau telah dianugerahkan sebagai "Pemain Muda Terbaik" oleh USSI (Unione Stampa Sportiva Italiana).

Monaco
Pada 10 Julai 2018, beliau telah dijual ke kelab Ligue 1, Monaco.

Newcastle United
Pada 31 Januari 2019, Barreca telah menyertai kelab Liga Perdana Inggeris, Newcastle United secara pinjaman sehingga akhir musim 2018–19. Beliau melakukan penampilan tunggalnya bersama Newcastle pada aksi menentang Tottenham Hotspur sebagai pemain gantian yang berakhir dengan kekalahan 1-0 di gelanggang lawan.https://www.nufc.co.uk/news/latest-news/antonio-barreca-joins-newcastle-united

Genoa
Pada 11 Julai 2019, Barreca menyertai Genoa secara pinjaman bersama pilihan untuk membelinya secara tetap.

 Kerjaya antarabangsa 
Beliau telah mewakili pasukan bawah-20 Itali pada 6 Januari 2013 pada perlawanan untuk Kejohanan Empat Negara Bawah-20 menentang Poland yang menyaksikan Itali kecundang 2-1.

Pada 12 Ogos 2015, beliau melakukan penampilan sulungnya untuk pasukan bawah-21 Itali pada 12 Ogos 2015 dalam aksi persahabatan menentang Hungary yang berlangsung di Telki.

Pada Jun 2017, beliau telah dimasukkan ke dalam skuad bawah-21 Itali yang akan bertanding dalam Kejohanan Eropah 2017 oleh pengurus Luigi Di Biagio. Italy tersingkir pada peringkat separuh akhir selepas mengalami kekalahan 3-1 kepada Sepanyol pada 27 Jun.

 Statistik kerjaya 
.

KelabMusimLigaPialaTermasuk Coppa Italia dan Coupe de France.Piala LigaEropahLainJumlahKmnclnGolKmnclnGolKmnclnGolKmnclnGolKmnclnGolKmnclnGol Cittadella2014–1538110—391 Cagliari2015–1615020170 Torino2016–17280203002017–18900090Jumlah37020—390 Monaco2018–197010001Penampilan di Liga Juara-Juara UEFA.00090 Newcastle United2018–19100000—10 Genoa2019–209010—100Jumlah kerjaya1071700010001151

 Pencapaian 
Cagliari
Serie B: 2015–16

 Catatan 

 Pautan luar 


 Goal Profile

Category:Kelahiran 1995
Category:Orang hidup
Category:Pemain bola sepak Itali
Category:Pemain A.S. Cittadella
Category:Pemain Cagliari Calcio
Category:Pemain Torino F.C.
Category:Pemain AS Monaco FC
Category:Pemain Newcastle United F.C.
Category:Pemain Genoa C.F.C.